2013.gada 7.maijā Noteikumi Nr. 244

Rīgā (prot. Nr. 27 6.§)

**Grozījumi Ministru kabineta 2010.gada 6.aprīļa noteikumos Nr.343 "Noteikumi par lielgabarīta un smagsvara pārvadājumiem"**

Izdoti saskaņā ar

likuma "Par autoceļiem"

5.panta 6.2 un septīto daļu

Izdarīt Ministru kabineta 2010.gada 6.aprīļa noteikumos Nr.343 "Noteikumi par lielgabarīta un smagsvara pārvadājumiem" (Latvijas Vēstnesis, 2010, 60.nr.; 2011, 109.nr.) šādus grozījumus:

1. Izteikt 22. un 23.punktu šādā redakcijā:

"22. Pārvadātāji var izmantot atļaujas kopiju. Pēc pārvadātāja pieprasījuma valsts akciju sabiedrība "Latvijas Valsts ceļi" atļaujas oriģinālu nosūta pa pastu ierakstītā vēstulē.

23. Veicot pārvadājumu, atļauja vai tās kopija atrodas pie attiecīgā lielgabarīta vai smagsvara transportlīdzekļa vadītāja, izņemot gadījumus, ja ir izsniegta atkārtota atļauja elektroniskā veidā."

2. Izteikt 33.1.apakšpunktu šādā redakcijā:

"33.1. dalāmas kokmateriālu lielgabarīta un smagsvara kravas šo noteikumu izpratnē ir apaļkoki, šķelda, koksnes gabalatliekas, mizas un skaidas;".

3. Izteikt 36.3.apakšpunktu šādā redakcijā:

"36.3. kopējais garums atbilst Ceļu satiksmes noteikumu 3.pielikumā minētajiem lielumiem, izņemot gadījumus, ja transportlīdzeklis veic nedalāmu (garumā nesadalītu) kokmateriālu pārvadājumu, – tad pieļaujamais transport­līdzekļa garums nedrīkst pārsniegt 22 m;".

4. Izteikt 36.5.apakšpunktu šādā redakcijā:

"36.5. augstums no brauktuves virsmas nepārsniedz 4,20 m."

5. Izteikt 2.pielikumu šādā redakcijā:

"2.pielikums

Ministru kabineta

2010.gada 6.aprīļa

noteikumiem Nr.343

**Lielgabarīta un smagsvara pārvadājuma atļaujas pieprasījums**

Pārvadātāja nosaukums un adrese

PVN maksātāja reģistrācijas numurs

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| L | V |  |  |  |  |  |  |  |  |  |  |  |

Pārvadātāja tālruņa un faksa numurs

Plānotais pārvadājuma laiks

Vēlamais pārvadājuma maršruts

|  |  |  |  |  |
| --- | --- | --- | --- | --- |
|  | Marka | Modelis | Valsts reģistrācijas numurs | Maksimālais ātrums |
| Vilcējs |  |  |  |  |
| Piekabe |  |  |  |  |
| Puspiekabe |  |  |  |  |
| Cita iekārta |  |  |  |  |

Lielgabarīta un smagsvara transportlīdzekļa parametri:

garums (m)

platums (m)

augstums (no brauktuves) (m)

ass slodze (t)

attālums starp asu centriem (m)

kravas masa (t)

transportlīdzekļa faktiskā masa (ar kravu) (t)

transportlīdzekļa izgatavotāja noteiktā pieļaujamā pilnā masa (t)

Cita informācija

Pieprasījuma iesniedzējs

 (vārds, uzvārds) (paraksts)

\_\_\_\_\_\_\_\_\_\_\_\_\_\_\_\_\_\_\_

 (datums)

Piezīme. Dokumenta rekvizītus "paraksts" un "datums" neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu."

Ministru prezidents V.Dombrovskis

Satiksmes ministrs A.Matīss